Diari Oficial de la Generalitat Valenciana


Sumari del DOGV 5131, del 09-11-2005 (2005/11350)

Notificació a Ariel Luis Alba Gayón de la sentència dictada en el judici de divorci contenciós número 1393/2004.
----------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11130


Organisme emissor
:   Jutjat de Primera Instància Número 8 de València

Tipus de document
:   Edicte

Notificació a Ariel Luis Alba Gayón de la sentència dictada en el judici de divorci contenciós número 1393/2004. [2005/M11575]
  
Judici: divorci contenciós número 1393/2004.
  
Part demandant: Amparo Lucía Aznar Baset.
  
Part demandada: Ariel Luis Alba Gayón.
  
Sobre: divorci contenciós.
  
En el judici a què es fa referència, s'ha dictat la resolució que té el text literal següent:
  
«Sentència
  
València, 20 de setembre de 2005.
  
Juan Luis Beneyto Feliu, magistrat jutge de Primera Instància número 8 de València, ha vist les presents actuacions de judici verbal de divorci, seguides en este Jutjat amb el número 1393/04, a instància d'Amparo Lucía Aznar Baset, representada per la procuradora Mercedes Soler Monforte i assistida del lletrat Carles Gil Gimeno, contra Ariel Luis Alba Gayón, declarat en rebel·lia per la seua incompareixença en les presents actuacions, i en què ha sigut part el Ministeri Fiscal.
  
Antecedents de fet:
  
1. Que la procuradora senyora Soler Monforte, en la representació avantdita, va presentar demanda sobre dissolució per divorci del matrimoni indicat, en què després d'exposar la situació familiar dels litigants, feia constar les circumstàncies de la crisi conjugal, i va acabar suplicant, després dels corresponents fonaments jurídics, que es decretara el divorci del matrimoni, amb les mesures complementàries corresponents indicades en la pètita de la seua demanda, i en concret, l'atribució de la custòdia i l'exercici exclusiu de la pàtria potestat dels seus fills i pensió d'aliments de 150 euros/mes per cada un d'ells.
  
2. Que admesa a tràmit la demanda, es va acordar citar el demandat amb entrega de documents perquè en el termini de 20 dies es personara en legal forma en les actuacions i la contestara, i igualment es va traslladar la demanda al Ministeri Fiscal. Durant del mencionat termini, no va comparéixer el demandat, per la qual cosa va ser declarat en situació legal de rebel·lia. El Ministeri Fiscal va contestar a la demanda en els termes indicats en l'escrit que també figura unit, i va sol·licitar que s'ajustara al resultat de la prova.
  
3. Es va acordar convocar les parts a la celebració de la corresponent vista el 19 de setembre de 2005, a la qual va comparéixer la part actora i el Ministeri Fiscal, ratificant-se l'actora en l'escrit de demanda i informant el fiscal que s'ajustara al resultat de la prova, rebent-se el pleit a prova; l'actora va proposar la documental, i el Ministeri Fiscal la documental, interrogatori i exploració de la menor, que també es va admetre, practicant-se a continuació l'interrogatori, i després de la diligència d'exploració de la menor, van quedar les actuacions sobre la taula del Jutjat per a sentència.
  
4. Que en la tramitació del present procediment, s'han observat totes les formalitats i prescripcions legals.
  
Fonaments de dret:
  
1. D'acord amb el que disposa l'article 86 del Codi Civil, segons la redacció de la Llei 15/2005, es decretarà judicialment el divorci, siga quina siga la forma de celebració, a petició només d'un dels cònjuges quan concórreguen els requisits i les circumstàncies que disposa l'article 81, que limita a tres mesos des de la celebració del matrimoni, el termini per a decretar judicialment la separació, termini legal que concorre amb relació al matrimoni el divorci de la qual es pretén, per la qual cosa s'estima procedent estimar la demanda de divorci plantejada.
  
2. Que amb vista a les mesures complementàries que tal pronunciament ha de comportar, de conformitat amb el que disposen els articles 91 i següents del Codi Civil, és procedent, en primer lloc, atribuir la custòdia dels dos fills menors, Dalia i Luis Ariel (de 16 i 11 anys d'edat), respectivament, a sa mare, per ser esta la que s'ha encarregat d'ells en els últims anys en exclusiva, tal com es va referir en interrogatori i va corroborar la filla mitjançant exploració, havent-se desentés el progenitor dels seus fills, almenys en els últims set anys, sense mantindre cap contacte o comunicació personal amb ells, excepte esporàdiques conversacions telefòniques, circumstàncies que aconsellen en este moment i a l'empara de l'article 94 del Codi Civil, la suspensió de la dita relació paternofilial, donades les greus circumstàncies que aconsellen la dita mesura, en els termes indicats per la senyora Aznar i sobre la base del greu i reiterat incompliment dels deures mínims per part del progenitor en relació als seus fills menors, als qui no sols no ha comunicat en tots estos anys, sinó que tampoc ha facilitat cap quantitat per al seu sosteniment, havent sigut únicament la part actora la que els ha mantingut i n'ha tingut cura en este temps. És evident, que si varien les circumstàncies, i amb la sol·licitud prèvia motivada, i si escau, dictamen pericial, podria reprendre's la dita comunicació pare-fills, si les circumstàncies i l'interés dels menors així ho aconsellen. En tot cas, també s'estima procedent atribuir, en exclusiva, a la mare l'exercici de la pàtria potestat, sobre la base de l'anteriorment raonat i conforme al que estableix l'article 156, paràgraf quart, del Codi Civil, donada l'absència del progenitor i el seu parador ignorat actual. Finalment, i amb vista a la prestació alimentària que ha d'establir-se a càrrec del progenitor no custodi, segons els articles 93 i 142 i següents del Codi Civil, sembla raonable i proporcionat reconéixer el pagament de 150 euros mensuals per cada fill menor que es va sol·licitar en la demanda, no sols per aplicació del que disposa l'article 770.4t de la Llei d'Enjudiciament Civil sobre admissió de fets que el perjudiquen sobre mesures definitives en l'àmbit patrimonial, sinó per entendre la dita quantia com al mínim vital per a contribuir al sosteniment i alimentació dels dos menors, atesa la seua edat i circumstàncies personals.
  
3. Que de conformitat amb el que estableix l'article 755 de la Llei d'Enjudiciament Civil, esta sentència de divorci, una vegada ferma, es comunicarà d'ofici al Registre Civil on conste el matrimoni dels litigants.
  
4. Que no s'aprecien mèrits suficients per a establir una especial condemna en les costes d'este procediment, tenint en consideració l'estimació de la pretensió principal de divorci plantejada per ambdós cònjuges, l'objecte del present procediment, així com el criteri seguit en matèria de família per la Secció 10a de l'Audiència Provincial de València.
  
Vistos els preceptes legals i la resta de general i pertinent aplicació.
  
Decisió:
  
Que estimant la demanda plantejada per Amparo Lucía Aznar Baset, representada per la procuradora Mercedes Soler Monforte, contra Ariel Luis Alba Gayón, declarat en rebel·lia, declare dissolt, per causa de divorci, el matrimoni contret pels esmentats cònjuges, amb tots els efectes legals, i acorde l'adopció de les següents mesures complementàries:
  
1a L'atribució de la guàrdia i custòdia dels fills menors del matrimoni, Dalia i Luis Ariel, a sa mare, a qui s'atribueix l'exercici exclusiu de la pàtria potestat sobre ells. S'acorda la suspensió del règim de comunicacions paternofilial.
  
2a Ariel Luis Alba Gayón contribuirà com a prestació per aliments pels fills del matrimoni, i pagarà a l'esposa, per mesos anticipats i en els cinc primers dies de cada mes, la quantitat mensual de cent cinquanta euros per cada fill (300 euros en total) la suma pecuniària de la qual serà anualment actualitzada segons la variació que experimente en relació amb l'IPC.
  
Tot això sense fer una especial condemna en les costes d'este procediment.
  
I una vegada ferma esta resolució, deixeu-ne testimoniatge al Registre Civil on figure inscrit el matrimoni, per a l'anotació marginal.
  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, se'n deixarà testimoniatge en les actuacions originals, i es notificarà a les parts, fent-los saber que contra esta sentència podran preparar en este Jutjat recurs d'apel·lació, en els cinc dies següents a la seua notificació.
  
Ho pronuncie, mane i firme.
  
Publicació. L'anterior sentència va ser llegida i publicada pel magistrat jutge que la va dictar, en legal forma, el dia de hui. En done fe.»
  
Atés el desconeixement de l'actual domicili o residència de la part demandada, per providència de 20 de setembre de 2005, el jutge, de conformitat amb el que disposen els articles 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat així com la publicació en el Diari Oficial de la Generalitat Valenciana; tal edicte es lliurarà a la procuradora senyora Soler Monforte perquè es diligencie degudament, per a dur a efecte la diligència de notificació de sentència a Ariel Luis Alga Gayón.
  
València, 20 de setembre de 2005.- El secretari judicial: Rafael Roselló Sobrevela.
  
Diligència. València, 20 de setembre de 2005.